Hornnes kyrkje

Hornnes kyrkje er ei åttekanta kyrkje frå 1828 på Hornnes i Evje og Hornnes kommune kommune, Agder fylke.

Bygget er i tre og har 300 plassar. Interiøret er uvanleg ved at preikestolen står midt i kortrappa framfor alteret.

Planlegginga av ny kyrkje byrja i 1825 då presten sende brev til biskopen med forslag vedlagt teikning. Det er uklart om denne teikninga vart brukt eller om det var departementet som sørga for teikning. Byggearbeidet tok til sommaren 1826.I byggekomiteen for den nye kyrkja sat mellom anna den kjente haugianar og stortingsmann Ole Torgrimson Fennefoss. Sokneprest Poul Brodal Lassen (1795-1885) arbeidde saman med haugianarane og enda opp med eit enkelt ope kyrkjerom med preikestolen i sentrum. Teikninga for Hornnes kyrkje vart laga etter Lars Larsen Forsæths teikning av Klæbu kyrkje frå 1790, men byggmeister Leg Askildsen Hallingskaar følgde ikkje teikninga heilt og bygde dels etter eige hovud. Etter 1825 vart det reist 10 åttekantkyrkjer i de indre bygdene Agder, og Hornnes vart et førebilete for dei andre kyrkjene. Mellom anna er Årdal kyrkje i Bygland oppført etter same teikningar.Nilsen, Sigrid (1985): Åttekantkirkene på Agder 1825-1850. Årsskrift for Agder Historielag, årgang 61, s.55-63. Truleg er også Hægeland kyrkje utforma etter mønster av Hornnes kyrkje.

 Inventar 
Det eldste inventaret i kyrkja er truleg døypefonten i kleberstein som står heilt framme i koret og ikkje er i bruk. Ingen veit kor gamal den er, men ifølgje inventarlistene har den ikkje vore i bruk dei siste 300 åra. Den er frå den tida dåpsborna vart dukka heilt under i vatnet. Døpefatet som er i bruk, er også over 300 år gamalt.

 Kjelder 


 Bakgrunnsstoff 


Kategori:Kyrkjer i Evje og Hornnes
Kategori:Kyrkjer i Otredal prosti
Kategori:Setesdal
Kategori:Kulturminne i Evje og Hornnes
Kategori:Åttekanta kyrkjer i Noreg
Kategori:Norske kyrkjer frå 1828